ÚRAD VLÁDY
     SLOVENSKEJ REPUBLIKY
SEKCIA VLÁDNEJ LEGISLATÍVY

								Na rokovanie vlády SR
								dňa 6. júna 2001 
								K materiálu č. 3806/2001 
								K bodu č. 2

S T A N O V I S K O

k návrhu nariadenia vlády Slovenskej republiky ktorým sa mení nariadenie vlády Slovenskej republiky č. 400/1999 Z.z, ktorým sa ustanovujú podrobnosti o technických požiadavkách na ostatné určené výrobky v znení neskorších predpisov – k novému zneniu

I.

	Návrh novely nariadenia vlády Slovenskej republiky č. 400/1999 Z.z., ktorým sa ustanovujú podrobnosti o technických požiadavkách na ostatné určené výrobky v znení neskorších predpisov predkladá na rokovanie vlády Slovenskej republiky predseda Úradu pre normalizáciu, metrológiu a skúšobníctvo Slovenskej republiky Dušan Podhorský  v novom znení.

II.

	Návrh novely nariadenia vlády Slovenskej republiky č. 400/1999 Z.z. sa predkladá na rokovanie vlády Slovenskej republiky ako iniciatívny materiál, mimo Plánu Legislatívnych úloh vlády Slovenskej republiky na rok 2001. Návrhom dochádza k zrušeniu položiek z jeho prílohy, a to chemických látok a chemických prípravkov, ktoré po nadobudnutí účinnosti nového zákona č. 163/2001 Z.z. o chemických látkach a chemických prípravkoch nebudú podliehať posudzovaniu zhody podľa nariadenia vlády č. 400/1999 Z.z. ale podľa osobitného zákona resp. predpisov vydaných na jeho vykonanie (zákon nadobúda účinnosť 1. júna 2001).
	
	Legislatívna rada vlády Slovenskej republiky prerokovala návrh nariadenia vlády 29. mája 2001 a odporučila vláde návrh nariadenia s pripomienkami schváliť  s tým, že na rokovanie vlády bude predložené v novom, dopracovanom znení.

III.

	Sekcia vládnej legislatívy Úradu vlády Slovenskej republiky konštatuje, že do nového znenia návrhu nariadenia vlády Slovenskej republiky, ktorým sa mení nariadenie vlády Slovenskej republiky č. 400/1999 Z.z., ktorým sa ustanovujú podrobnosti o technických požiadavkách na ostatné určené výrobky v znení neskorších predpisov sú zapracované všetky pripomienky Legislatívnej rady vlády Slovenskej republiky. Preto odporúčame vláde návrh nariadenia v predloženom znení    s ch v á l i ť.

V Bratislave 1. júna. 2001 
Vypracovala: T. Gottliebová

								      Štefan   G r m a n
								       generálny riaditeľ
								sekcie vládnej legislatívy